Χοιρινό αργοψημένο με ψητά αχλάδια
Ζουμερό χοιρινό ψημένο αργά στα ζουμιά του, που συνδυάζεται έξυπνα με καλοκαρυκευμένα αχλάδια, σε ένα μεζεκλίδικο και ιδιαίτερο φαγάκι.
1 κιλό χοιρινός λαιμός, σε ένα ενιαίο κομμάτι, 4 αχλάδια, κομμένα στα 4 και καθαρισμένα από κουκούτσια και ίνες (με τη φλούδα), 1 κουτ. σούπας θυμάρι ξερό, τριμμένο, 30 ml ελαιόλαδο, αλάτι, φρεσκοτριμμένο πιπέρι, 4 πίτες για σουβλάκια, 1 ξερό κρεμμύδι, κομμένο σε λεπτές φέτες, 1/3 μάτσο μαϊντανός, ψιλοκομμένος
Για να φτιάξουμε χοιρινό αργοψημένο με ψητά αχλάδια αρχικά προθερμαίνουμε τον φούρνο στους 160°C.Πασπαλίζουμε το χοιρινό με αλατοπίπερο και το μισό θυμάρι.Ζεσταίνουμε καλά σε δυνατή φωτιά ένα μεγάλο τηγάνι και σοτάρουμε το χοιρινό για 3-4 λεπτά από κάθε πλευρά, μέχρι να ροδίσει καλά.Το αδειάζουμε σε λαδόκολλα (μαζί με τα ζουμάκια του) και το κλείνουμε καλά σε πακέτο.Το τυλίγουμε και με αλουμινόχαρτο και το τακτοποιούμε σε ταψάκι.Ψήνουμε για 2 ώρες και 30 λεπτά.Ξεφουρνίζουμε, ανοίγουμε το πακέτο προσεκτικά και αφήνουμε το κρέας να σταθεί λίγο. Το ψιλοκόβουμε.Παράλληλα, σε μπολ ανακατεύουμε τα αχλάδια με το υπόλοιπο θυμάρι, το ελαιόλαδο και αλατοπίπερο.Ζεσταίνουμε ένα τηγάνι σε δυνατή φωτιά και «ψήνουμε» τα αχλάδια για 2-3 λεπτά από κάθε πλευρά.Αδειάζουμε σε πιατέλα.Στο ίδιο τηγάνι ζεσταίνουμε μία μία τις πίτες για σουβλάκια.Τις μοιράζουμε στα πιάτα και από πάνω βάζουμε όσο χοιρινό θέλουμε, το αχλάδι, κρεμμύδι, μαϊντανό και το γαλοτύρι.
Αχλάδι,Χοιρινό